Lav et referat af nedenstående tekst:

Tekst:
Da covid-19-pandemien buldrede derudaf under sin tredje bølge, blev en minkavler under et kontrolbesøg afsløret med 126 ulovlige mink. Nu kræver anklagemyndighed fængselsstraf. Det oplyser Ekstra Bladet. Påbudet om at alle danske mink skulle aflives på grund af smitterisiko, blev altså ikke  efterlevet. Straffesagen er rettet mod en 56-årig mand fra Thyholm, og sagen skal behandles i Retten i Holstebro 17. april. Den tiltalte har ifølge Ekstra Bladet forklaret, at minkene ikke var hans egne, men i stedet blot nogle, som han holdt for andre. Derimod har chefen for Fødevarestyrelsens veterinærrejsehold udtalt, at man vurderede, at minkene blev holdt med henblik på erhvervsmæssig opdræt. - Minkene, som vi fandt i dag, blev alle holdt i almindelige minkbure. Det er derfor vores vurdering, at minkene blev holdt med henblik på erhvervsmæssig opdræt og dermed ulovligt. - Derfor er sagen nu overdraget til politiet for nærmere efterforskning, lød det fra Majbritt Birkmose. Udover fængselsstraf risikerer den 56-årige mand også bøde.

Referat:
En minkavler blev midt under coronapandemien afsløret i at holde mink. Nu risikerer han at modtage en fængselsstraf.